CELEX: 32012R1054
Language: el
Date: 2012-11-07 00:00:00
Title: Εκτελεστικός κανονισμός (ΕΕ) αριθ. 1054/2012 της Επιτροπής, της 7ης Νοεμβρίου 2012 , για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Taureau de Camargue (ΠΟΠ)]

13.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 313/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1054/2012 ΤΗΣ ΕΠΙΤΡΟΠΉΣ
   της 7ης Νοεμβρίου 2012
   για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Taureau de Camargue (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης ονομασίας προέλευσης «Taureau de Camargue», η οποία καταχωρίσθηκε δυνάμει του κανονισμού (ΕΚ) αριθ. 2036/2001 της Επιτροπής (2), όπως τροποποιήθηκε με τον κανονισμό (ΕΚ) αριθ. 1068/2008 (3).
            
         
               (2)
            
            
               Η αίτηση έχει στόχο την τροποποίηση των προδιαγραφών με την εισαγωγή διευκρινίσεων στα σημεία που αφορούν την περιγραφή του προϊόντος, τη γεωγραφική περιοχή, την απόδειξη προέλευσης, τη μέθοδο παραγωγής, την επισήμανση, τις εθνικές απαιτήσεις και τα στοιχεία της αρμόδιας υπηρεσίας του κράτους μέλους, της ομάδας παραγωγών και των οργανισμών ελέγχου.
            
         
               (3)
            
            
               Η Επιτροπή εξέτασε τις σχετικές τροποποιήσεις και κατέληξε στο συμπέρασμα ότι είναι αιτιολογημένες. Δεδομένου ότι αυτές είναι ήσσονος σημασίας, κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή μπορεί να τις εγκρίνει χωρίς να ανατρέξει στη διαδικασία που προβλέπεται στα άρθρα 5, 6 και 7 του εν λόγω κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι προδιαγραφές της προστατευόμενης ονομασίας προέλευσης «Taureau de Camargue» τροποποιούνται σύμφωνα με το παράρτημα I του παρόντος κανονισμού.
   Άρθρο 2
   Το ενιαίο έγγραφο, που περιλαμβάνει τα κύρια στοιχεία των προδιαγραφών, παρατίθεται στο παράρτημα ΙΙ του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Νοεμβρίου 2012.
      
         
            Για την Επιτροπή, εξ ονόματος του Προέδρου,
         Dacian CIOLOȘ
         
            Μέλος της Επιτροπής
         
      
   
   
      (1)  ΕΕ L 93 της 31.3.2006, σ. 12.
   
      (2)  ΕΕ L 275 της 18.10.2001, σ. 9.
   
      (3)  ΕΕ L 290 της 31.10.2008, σ. 8.
   
      ΠΑΡΑΡΤΗΜΑ I
      Εγκρίνονται οι ακόλουθες τροποποιήσεις των προδιαγραφών της προστατευόμενης ονομασίας προέλευσης «Taureau de Camargue»:
      
                  —
               
               
                  Έγινε επικαιροποίηση των στοιχείων που αφορούν την αρμόδια υπηρεσία του κράτους μέλους, την αιτούσα ομάδα και τους οργανισμούς ελέγχου.
               
            
                  —
               
               
                  Περιγραφή του προϊόντος: Η περιγραφή του προϊόντος συμπληρώθηκε με την ηλικία των ζώων. Η διάταξη παραμένει αμετάβλητη και εμφανιζόταν ήδη στο σημείο «Μέθοδος παραγωγής» των προδιαγραφών.
               
            
                  —
               
               
                  Γεωγραφική περιοχή: η γεωγραφική περιοχή παραμένει αμετάβλητη αλλά ο κατάλογος των καντονίων που περιλαμβανόταν στις κοινοτικές προδιαγραφές αντικαταστάθηκε από κατάλογο κοινοτήτων.
               
            
                  —
               
               
                  Απόδειξη προέλευσης: το σημείο συμπληρώθηκε με τις διατάξεις που αφορούν τον έλεγχο και την εγγύηση της προέλευσης και της ιχνηλασιμότητας της ονομασίας, διατάξεις οι οποίες τροποποιήθηκαν κατόπιν της μεταρρύθμισης του συστήματος ελέγχων των γαλλικών ονομασιών ελεγχόμενης προέλευσης AOC.
               
            
                  —
               
               
                  Μέθοδος παραγωγής: το σημείο συμπληρώθηκε με τις διατάξεις που εμφαίνονται στα εθνικά κείμενα τα οποία ορίζουν την AOC. Εισήχθησαν δηλαδή τα κριτήρια γενετικής επιλογής των φυλών, η μέγιστη φόρτιση και οι τρόποι υπολογισμού των ΜΜΖ. Δόθηκαν επίσης διευκρινίσεις όσον αφορά την απαγόρευση χορήγησης πλήρων σύνθετων ζωοτροφών καθώς και τις επιτρεπόμενες θεραπευτικές αγωγές.
                  Προστέθηκαν οι διατάξεις σχετικά με τη σφαγή των ζώων οι οποίες περιλαμβάνονται στην εθνική νομοθεσία (έξοδος των ζώων από την εκμετάλλευση, μεταφορά, σφαγή, επεξεργασία του σφαγίου). Προστέθηκε επίσης ο τεμαχισμός εντός της γεωγραφικής περιοχής, ο οποίος αναφέρεται στα εθνικά νομοθετικά κείμενα.
                  Καταργούνται οι διατάξεις που επικαλύπτονται με αυτές της γενικής νομοθεσίας (έλεγχοι των μεταδοτικών ασθενειών, στάδιο πραγματοποίησης της ταξινόμησης των σφαγίων σύμφωνα με την κλίμακα Europ).
               
            
                  —
               
               
                  Επισήμανση: η ομάδα θεώρησε σκόπιμο να εισαχθεί η υποχρέωση τοποθέτησης του συμβόλου ΠΟΠ της Ευρωπαϊκής Ένωσης.
               
            
                  —
               
               
                  Εθνικές απαιτήσεις: οι εθνικές απαιτήσεις συμπληρώνονται με τον πίνακα των κυριότερων σημείων προς έλεγχο και τη μέθοδο αξιολόγησής τους, όπως προβλέπεται από την γαλλική εθνική νομοθεσία.
               
            
   
      ΠΑΡΑΡΤΗΜΑ II
      
         ΕΝΙΑΙΟ ΕΓΓΡΑΦΟ
      
      Κανονισμός (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων
      «TAUREAU DE CAMARGUE»
      Αριθ. ΕΚ: FR-PDO-0105-0314-17.10.2011
      
         ΠΓΕ ( ) ΠΟΠ ( X )
      
      1.   Ονομασία
      
      «Taureau de Camargue»
      2.   Κράτος μέλος ή τρίτη χώρα
      
      Γαλλία
      3.   Περιγραφή του γεωργικού προϊόντος ή του τροφίμου
      
      3.1.   Τύπος προϊόντος
      
      
                  Κλάση 1.1:
               
               
                  Νωπά κρέατα (και βρώσιμα παραπροϊόντα σφαγίων)
               
            3.2.   Περιγραφή του προϊόντος για το οποίο ισχύει η ονομασία υπό 1
      
      Η ονομασία προέλευσης «Taureau de Camargue» είναι νωπό κρέας βοοειδών, αρσενικών ή θηλυκών, τοπικών φυλών, δηλαδή της φυλής «raço di Biou», της φυλής «de Combat» (φυλή επίσης καλούμενη «brave»), ή διασταύρωσης των δύο αυτών φυλών, τα οποία έχουν γεννηθεί, εκτραφεί, σφαγεί και τεμαχιστεί εντός της γεωγραφικής περιοχής.
      Τα ζώα έχουν ηλικία τουλάχιστον 18 μηνών.
      Η διάρκεια σίτεψης των σφαγίων στο σφαγείο πρέπει να είναι τουλάχιστον 48 ώρες και κατ’ ανώτατο όριο πέντε ημέρες. Τα σφάγια δεν πρέπει να έχουν φορολογητέο βάρος κατώτερο από 100 kg, πλην των δαμαλίδων ηλικίας 18 έως 30 μηνών για τις οποίες το ελάχιστο βάρος ορίζεται σε 85 kg.
      Το κρέας του προϊόντος «Taureau de Camargue» χαρακτηρίζεται από το έντονο κόκκινο χρώμα του· είναι τρυφερό και ελάχιστα λιπαρό.
      3.3.   Πρώτες ύλες (μόνο για μεταποιημένα προϊόντα)
      
      —
      3.4.   Ζωοτροφές (μόνο για προϊόντα ζωικής προέλευσης)
      
      Το βασικό σιτηρέσιο πρέπει να είναι αυτό της βόσκησης, εκτός από την χειμερινή περίοδο, κατά την οποία μπορεί να δοθεί ως συμπλήρωμα αποκλειστικά άχυρο και σιτηρά προερχόμενα από τη γεωγραφική περιοχή. Σε καμία περίπτωση δεν επιτρέπονται οι σύνθετες πλήρεις ζωοτροφές, συμπεριλαμβανόμενων των φαρμακευτικών.
      3.5.   Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής
      
      Τα ζώα πρέπει να έχουν γεννηθεί, εκτραφεί, σφαγεί και τεμαχιστεί εντός της γεωγραφικής περιοχής.
      3.6.   Ειδικοί κανόνες για τον τεμαχισμό, το τρίψιμο, τη συσκευασία κ.λπ.
      
      Τα σφάγια πρέπει να τεμαχίζονται εντός της γεωγραφικής περιοχής: πράγματι, τα σφάγια των ζώων που προορίζονται να λάβουν την ΠΟΠ «Taureau de Camargue» είναι κατά μέσο όρο μικρότερα από αυτά των άλλων βοοειδών κρεατοπαραγωγής, γεγονός που απαιτεί καλή τεχνογνωσία από πλευράς των τεχνιτών για την καλύτερη αξιοποίηση αυτών των μικρών σφαγίων. Αυτή η τεχνογνωσία διατηρήθηκε αποκλειστικά στην περιοχή, καθώς οι δύο φυλές της ΠΟΠ «Taureau de Camargue» δεν είχαν αναπτυχθεί σε κανένα άλλο σημείο της γαλλικής επικράτειας.
      3.7.   Ειδικοί κανόνες για την επισήμανση
      
      Η ταυτοποίηση του κρέατος που φέρει την προστατευόμενη ονομασία προέλευσης «Taureau de Camargue» γίνεται στο στάδιο του ακέραιου σφαγίου, μεταξύ της στιγμής της επίσημης ζύγισης και της εξόδου από την εξίδρωση.
      Συνίσταται στην άμεση τοποθέτηση της σφραγίδας ταυτοποίησης της ΠΟΠ στους διάφορους μύες (οκτώ σημεία). Η σφραγίδα χορηγείται από τις υπηρεσίες του ΙΝΑΟ (Εθνικό Ινστιτούτο Προέλευσης και Ποιότητας).
      Έως τον τελικό διανομέα, το σφάγιο και τα τεμάχιά του συνοδεύονται από ετικέτα ταυτοποίησης που αναφέρει τουλάχιστον:
      
                  —
               
               
                  την ονομασία του προϊόντος·
               
            
                  —
               
               
                  τον αριθμό σφαγής·
               
            
                  —
               
               
                  το πλήρες όνομα του κτηνοτροφείου·
               
            
                  —
               
               
                  το όνομα και τη διεύθυνση του εργαστηρίου τεμαχισμού ή του σφαγείου·
               
            
                  —
               
               
                  το σύμβολο της Ευρωπαϊκής Ένωσης για τις ΠΟΠ.
               
            4.   Συνοπτική οριοθέτηση της γεωγραφικής περιοχής
      
      Για να έχει το δικαίωμα να λάβει την ονομασία προέλευσης, το κρέας πρέπει να προέρχεται από εκτροφεία ταύρων επονομαζόμενα «manades» (όταν εκτρέφουν τη φυλή «raço di Biou») ή «ganaderias» (όταν εκτρέφουν τη φυλή «de Combat») που βρίσκονται εντός της γεωγραφικής περιοχής.
      Τα ζώα πρέπει να έχουν γεννηθεί, εκτραφεί, σφαγεί και τεμαχιστεί εντός της γεωγραφικής περιοχής.
      
                   
               
               
                  Διοικητικό διαμέρισμα Bouches-du-Rhône:
                  
                              —
                           
                           
                              Καντόνιο Arles: όλες οι κοινότητες.
                           
                        
                              —
                           
                           
                              Καντόνιο Châteaurenard: όλες οι κοινότητες.
                           
                        
                              —
                           
                           
                              Καντόνιο Eyguières: Aureilles, Eyguières, Lamanon και Mouriès.
                           
                        
                              —
                           
                           
                              Καντόνιο Istres: Fos-sur-Mer, Istres.
                           
                        
                              —
                           
                           
                              Καντόνιο Orgon: όλες οι κοινότητες.
                           
                        
                              —
                           
                           
                              Καντόνιο Port-Saint-Louis-du-Rhône: Port-Saint-Louis-du-Rhône.
                           
                        
                              —
                           
                           
                              Καντόνιο Salon-de-Provence: Grans, Miramas, Salon-de-Provence.
                           
                        
                              —
                           
                           
                              Καντόνιο Saintes-Maries-de-la-Mer: Saintes-Maries-de-la-Mer.
                           
                        
                              —
                           
                           
                              Καντόνιο Saint-Rémy-de-Provence: όλες οι κοινότητες.
                           
                        
                              —
                           
                           
                              Καντόνιο Tarascon-sur-Rhône: όλες οι κοινότητες.
                           
                        
            
                   
               
               
                  Διοικητικό διαμέρισμα Gard:
                  
                              —
                           
                           
                              Καντόνιο Aigues-Mortes: όλες οι κοινότητες.
                           
                        
                              —
                           
                           
                              Καντόνιο Aramon: όλες οι κοινότητες, πλην των κοινοτήτων Estézargues και Domazan.
                           
                        
                              —
                           
                           
                              Καντόνιο Beaucaire: όλες οι κοινότητες.
                           
                        
                              —
                           
                           
                              Καντόνιο Lédignan: Mauressargues.
                           
                        
                              —
                           
                           
                              Καντόνιο Marguerittes: όλες οι κοινότητες.
                           
                        
                              —
                           
                           
                              Καντόνιο Nîmes: όλες οι κοινότητες.
                           
                        
                              —
                           
                           
                              Καντόνιο Quissac: όλες οι κοινότητες, πλην της κοινότητας Quissac.
                           
                        
                              —
                           
                           
                              Καντόνιο Remoulins: Argilliers, Collias, Remoulins, Vers-Pont-du-Gard.
                           
                        
                              —
                           
                           
                              Καντόνιο Rhony-Vidourle: όλες οι κοινότητες.
                           
                        
            
                   
               
               
                  Καντόνιο Saint-Chaptes: όλες οι κοινότητες, πλην των κοινοτήτων Aubussargues, Collorgues, Baron, Foissac, Saint-Dézéry.
                  
                              —
                           
                           
                              Καντόνιο Saint-Gilles: όλες οι κοινότητες.
                           
                        
                              —
                           
                           
                              Καντόνιο Saint-Mamert: όλες οι κοινότητες.
                           
                        
                              —
                           
                           
                              Καντόνιο Sommières: όλες οι κοινότητες.
                           
                        
                              —
                           
                           
                              Καντόνιο Uzès: Arpaillargues-et-Aureillac, Blauzac, Sanilhac-Sagriès, Saint-Maximin, Uzès.
                           
                        
                              —
                           
                           
                              Καντόνιο Vauvert: όλες οι κοινότητες.
                           
                        
                              —
                           
                           
                              Καντόνιο Vistrenque (La): όλες οι κοινότητες.
                           
                        
            
                   
               
               
                  Διοικητικό διαμέρισμα Hérault:
                  
                              —
                           
                           
                              Καντόνιο Castries: όλες οι κοινότητες.
                           
                        
                              —
                           
                           
                              Καντόνιο Claret: Campagne, Fontanès, Garrigues, Sauteyrargues, Vacquières.
                           
                        
                              —
                           
                           
                              Καντόνιο Lunel: όλες οι κοινότητες.
                           
                        
                              —
                           
                           
                              Καντόνιο Matelles: Prades-le-Lez, Saint-Bauzille-de-Montmel, Sainte-Croix-de-Quintillargues, Saint-Vincent-de-Barbeyrargues.
                           
                        
                              —
                           
                           
                              Καντόνιο Mauguio: όλες οι κοινότητες.
                           
                        
            
                   
               
               
                  Καντόνιο Montpellier: Castelnau-le-Lez, Clapiers, Le Crès, Lattes, Montpellier, Pérols.
               
            Εντός της γεωγραφικής περιοχής, ορίζεται μια περιοχή λεγόμενη «υγρή ζώνη».
      5.   Δεσμός με τη γεωγραφική περιοχή
      
      5.1.   Ιδιαιτερότητα της γεωγραφικής περιοχής
      
      Η γεωγραφική περιοχή της ΠΟΠ αντιστοιχεί στην περιοχή χειμερινής βόσκησης των βοοειδών «Taureau de Camargue», δηλαδή των κοινοτήτων στις οποίες τα ζώα βόσκουν παραδοσιακά τον χειμώνα, στις μεγάλες εκτάσεις θάμνων και χόρτου. Εντός της εν λόγω περιοχής, βρίσκεται η λεγόμενη «υγρή ζώνη» που αντιστοιχεί στα όρια της Camargue, στην οποία τα ζώα διαβιώνουν επί 6 τουλάχιστον μήνες κατά τη θερινή περίοδο.
      Αυτές οι μεγάλες εκτάσεις βόσκησης, αποτελούμενες από αλόφιλα φυτά στην Camargue, και οι ξηροί βοσκότοποι για τη χειμερινή ζώνη επηρεάζουν τη φυσική και νοητική ανάπτυξη των ζώων. Η εκτροφή έχει επίσης η ίδια πολύ σημαντική περιβαλλοντική επίδραση αφού επηρεάζει την εξέλιξη της φυτικής δυναμικής στα διάφορα φυσικά περιβάλλοντα (τυπικές της Camargue αλμυρές λόχμες «sansouïres», αλίπεδα, έλη και πρασιές): οι ταύροι περιορίζουν την αύξηση ορισμένων φυτικών ειδών και χρησιμοποιούν μεγάλα φυτικά σύνολα αποτελούμενα από μωσαϊκό ενδιαιτημάτων που γειτνιάζουν και αλληλοσυνδέονται.
      5.2.   Ιδιοτυπία του προϊόντος
      
      Πολυάριθμα έργα αναφέρουν τη μεγάλη πρωτοτυπία του «Taureau de Camargue» η οποία οφείλεται, αφενός, στην απομόνωση στην οποία διατηρείται η φυλή λόγω της ιδιαίτερης διαμόρφωσης της περιοχής της Camargue και, αφετέρου, του τρόπου εκτροφής που αναπτύχθηκε από τον άνθρωπο για να προσαρμοστεί στις επιταγές του συγκεκριμένου περιβάλλοντος.
      Τα ζώα είναι σχεδόν άγρια, μη εξημερωμένα, με μεγάλη αντοχή και ανθεκτικότητα· χαρακτηρίζονται από τη δυσπιστία τους απέναντι στον άνθρωπο και μπορούν επομένως να είναι επιθετικά.
      Συνεπώς, το κρέας των ζώων αυτών παρουσιάζει ιδιαίτερα χαρακτηριστικά που περιγράφονται σε μελέτη του INRA (5 Δεκεμβρίου 2007 – συνέδριο «Συναντήσεις για τις Έρευνες με θέμα τα Μηρυκαστικά») της οποίας τα κυριότερα αποτελέσματα αποδεικνύουν ότι οι μύες των συγκεκριμένων ζώων έχουν έντονο κόκκινο χρώμα και το κρέας τους είναι ελάχιστα λιπαρό.
      5.3.   Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ)
      
      Η ιδιαιτερότητα του κρέατος «Taureau de Camargue» συνδέεται στενά με το περιβάλλον από το οποίο προέρχεται καθώς και από τον προορισμό των εκτρεφόμενων ζώων, δηλαδή τις ταυρομαχίες που απαιτούν ζώα σχεδόν άγρια τα οποία έχουν εκτραφεί σε ένα φυσικό περιβάλλον προστατευόμενο και διατηρημένο.
      Εξάλλου, η νευρική και επιθετική φύση των εν λόγω ζώων ανταποκρίνεται τέλεια στον προορισμό τους και προσδίδει στο κρέας τα χαρακτηριστικά του.
      Τα βοοειδή «Taureau de Camargue» που προέρχονται από παραδοσιακές τοπικές φυλές, την «camarguaise» και την «brave» είναι ιδιαιτέρως καλά προσαρμοσμένα στο περιβάλλον της Camargue.
      Εκτρεφόμενα σε ελευθερία, τα βοοειδή «Taureau de Camargue» διατρέφονται από τους βοσκοτόπους της περιοχής και περνούν τουλάχιστον έξι μήνες σε υγρή ζώνη. Αυτή η περιοχή χαρακτηρίζεται από επίπεδα τοπία οφειλόμενα στην ιδιαίτερη γεωλογική και εδαφολογική διαμόρφωση, τα η οποία χαρακτηρίζονται από την λιγότερο ή περισσότερο έντονη παρουσία αλατιού. Πάνω σε αυτά τα φτωχά από γεωπονική άποψη εδάφη βρίσκονται πολύ ιδιαίτερα οικοσυστήματα (σαλικόρνιες, αλιμιόνες, σαλσόλες).
      Οι οργανοληπτικές ιδιότητες και ο ιδιαίτερος χαρακτήρας του κρέατος μπορούν να εξηγηθούν από την ποικιλομορφία των ποικιλιών φυτών που είναι παρόντα στους τόπους βόσκησης:
      
                  —
               
               
                  αλόφιλα φυτά (σαλικόρνιες, σαλσόλες, αλιμιόνες…) σε αλμυρό περιβάλλον.
               
            
                  —
               
               
                  καλάμια και φεστούκες σε γλυκό περιβάλλον.
               
            
                  —
               
               
                  Φυσική θαμνώδης βλάστηση τον χειμώνα.
               
            Το έντονο κόκκινο χρώμα του κρέατος συνδέεται με το pH του το οποίο οφείλεται στην αλκαλική διατροφή με αλόφιλα φυτά. Η λεπτή υφή του κόκκου του κρέατος χαρακτηρίζεται από τον τύπο μυϊκών ινών που αναπτύχθηκαν από τις κανονικές κινήσεις των ζώων στους βοσκοτόπους σε εκτατικό σύστημα (διαδρομές). Αυτές οι εκούσιες και συχνές μετακινήσεις των ζώων έχουν επίσης ως αποτέλεσμα να αντλούν οι μύες στοιχεία από τον λιπώδη ιστό «για να θραφούν», προσφέροντας ένα κρέας φτωχό σε λιπίδια.
      Τα βοοειδή «Taureau de Camargue» παρουσιάζουν μεγάλη ιδιαιτερότητα που συνδέεται με τη συνδυασμένη δράση του εδάφους, του περιβάλλοντος και των συνθηκών ζωής.
      Τα βοοειδή «Taureau de Camargue» έχουν διαμορφωθεί χάρη στο περιβάλλον μέσα στο οποίο διαβιώνουν και εκτρέφονται από πολύ παλιά με εκτατικό τρόπο, με αποτέλεσμα να αποτελούν σημαντικό παράγοντα της διατήρησης της βιοποικιλότητας στην Camargue.
      
         Παραπομπή στη δημοσίευση των προδιαγραφών
      
      https://www.inao.gouv.fr/fichier/CDCTaureauDeCamargue.pdf